5 Ուշադրություն դարձրու, թե ինչ հետևանքներ էր ունենալու այդ պատերազմը։ Իր կատաղի բարկությամբ Սատանան «վայեր» էր բերելու երկրի վրա ապրող մարդկանց վրա։ Ինչպես դեռ կտեսնենք, այժմ մենք ապրում ենք այդ «վայերի» ժամանակաշրջանում։ Սակայն դա տևելու է համեմատաբար կարճ՝ միայն «քիչ ժամանակ»։ Եվ Սատանան քաջ գիտակցում է դա։ Աստվածաշունչն այդ ժամանակահատվածն անվանում է «վերջին օրեր» (2 Տիմոթեոս 3։1)։ Որքա՜ն ուրախ պետք է լինենք, որ Աստված շուտով վերացնելու է Բանսարկուի ազդեցությունը երկրի վրայից։ Այժմ քննենք Աստվածաշնչի կանխագուշակած իրադարձություններից մի քանիսը, որոնք արդեն կատարվում են։ Դրանք ապացուցում են, որ մենք ապրում ենք վերջին օրերում, և որ Աստծու Թագավորությունը շուտով հավիտենական օրհնություններ է բերելու բոլոր նրանց, ովքեր սիրում են Եհովային։ Սակայն նախ քննենք Հիսուսի կանխագուշակած իրադարձություններից չորսը, որոնք տեղի էին ունենալու մեր ժամանակներում։